16c3e621b46c3c6d5d286c4281dab0f7
sådan virker konflikten på os
forumadvokater.dk
2020.10
### hvad er en konflikt og hvordan påvirker den os.


vi kan ikke undgå konflikter, når vi har med andre mennesker at gøre, så vi kan lige så godt forholde os så konstruktivt til dem som muligt.

så længe vi lever sammen, er det nemmere at håndtere konflikterne mellem os, i hvert fald hvis vi har en god relation til hinanden og ønsker et fælles liv sammen.

hvis vi er ved at gå fra hinanden eller er gået fra hinanden, bliver konflikterne ofte meget sværere at håndtere. det kan jo være, at årsagen til, at vi går fra hinanden, har været, at vi ser forskelligt på mange ting.

uanset om vi har forholdsvis ens grundholdninger, vil bruddet i sig selv øge risikoen for konflikter. dels på grund af misforståelser, men også fordi vi ser hinanden i et andet lys.

vi er ikke længere så forstående og accepterende over for hinandens forskelligheder, som vi måske var, mens vi levede esmamen.
vi har heller ikke længere de positive oplevelser med hinanden, som gjorde, at de uenigheder, der var, blev håndteret uden at vokse sig store.
det er derfor sværere at håndtere uenighederne, og vi kan have brug for professionel hjælp fra en neutral konfliktmægler, der har forståelse for konflikter og konflikthåndtering og kan hjælpe os med at finde løsninger.

som så meget andet i tilværelsen er det bedre at forebygge end helbrede, og er skaden sket, er det bedste at sætte ind så tidligt som muligt.

jo højere konfliktniveauet er blevet, jo sværere er det at se sin egen andel i konflikten og jo sværere er det at forstå den anden. jo større er risikoen for, at konflikten eskalerer yderligere.

jo højere konfliktniveauet er, jo sværere er det at tage vare på andre. det er en af grundene til, at der er så mange børn, der lider under forældrenes konflikter.

hvis ikke det er lykkedes at holde konflikten på så lavt et niveau, at man stadig kan have en god og konstruktiv dialog, har man som regel brug for hjælp udefra med at få konflikten trappet ned, så man kan genoptage dialogen og finde løsningerne.

så længe du inderst inde har et ønske om at finde en løsning, og hvis i selv vil kæmpe for den, er der håb. så skal det nok lykkes, men det kan kræve hjælp. den kan vi levere – vi har arbejdet med mediation siden 2003.

ring eller skriv til advokat allan ohms (tlf.: [46380321](tel:46380321) mail: [ao@forumadvokater.dk](mailto:ao@forumadvokater.dk)) eller advokat susanne ravn (tlf.: [46380328](tel:46380328) mail: [sr@forumadvokater.dk](mailto:sr@forumadvokater.dk)) og få nærmere oplysninger.
b76d2d93cff1f7ab67e2b77241d7ed81
når familieretshuset har for travlt – så kan i selv gøre det (vi hjælper jer)
forumadvokater.dk
2020.10
i forum advokater gør vi en særlig indsats for familiemægling i skilsmissesager og sager om børn i brudte familier.

sagsbehandlingstiden i familieretshuset er desværre blevet så uendelig lang, at mange flere familier end tidligere kommer i klemme.

men i behøver ikke lade de lange sagsbehandlingstider få indflydelse på den løsning, der er bedst for jer.

løsningen kan i selv finde ved en konstruktiv mægling med uddannede og erfarne mæglere, og i kan lave lige netop den aftale der passer bedst i netop jeres situation.

det kan være, i skal have en foreløbig aftale, der gælder i en prøveperiode eller indtil mødet i familieretshuset, som ligger ude i fremtiden. det kan også være, i laver en aftale, der skal gælde indtil i senere får lyst til at ændre den sammen.

jo længere tid en konflikt varer, jo mere belastende bliver den for både børn og voksne, og jo sværere bliver det at finde en konstruktiv løsning.

jo tidligere, i løser jeres konflikt, jo bedre er jeres fundament for et fremtidigt samarbejde. til gavn for jer selv og til gavn for jeres børn.

vores erfarne og dygtige konfliktmæglere hjælper jer med at løse konflikterne i familien i forbindelse med brud og når i er uenige om børnene.

i forbindelse med konfliktmægling kan vi ikke yde egentlig juridisk rådgivning, da vi skal være neutrale og upartiske, men vores viden og erfaring som advokater gør, at vi kan hjælpe jer med at sikre, at i får taget stilling til alle de væsentlige juridiske forhold.

vi finder altid et tidspunkt, der passer jer, og vi kan som regel starte en mægling indenfor et par uger efter i kontakter os. prøv det – vi ved det virker.

ring eller skriv til advokat allan ohms (tlf.: [46380321](tel:46380321) mail: [ao@forumadvokater.dk](mailto:ao@forumadvokater.dk)) eller advokat susanne ravn (tlf.: [46380328](tel:46380328) mail: [sr@forumadvokater.dk](mailto:sr@forumadvokater.dk) ) og få nærmere oplysninger.
fe5aac5bd165e6f82f2a85f6bd48a85d
erstatning og ansvar
forumadvokater.dk
2020.10
hvis du er kommet til skade er der hjælp at hente hos os.

vi tilbyder dig ekspertbistand uanset om du er kommet til skade i trafikken, som patient eller i forbindelse med dit arbejde.

det er ikke nødvendigvis sådan at du har ret til erstatning fordi du er kommet galt af sted. er du kommet til skade ved et uheld der rent hændeligt, eller ved din egen klodsethed, så er der ingen hjælp at hente, undtagen fra dine egne privattegnede ulykkesforsikringer.

men er du kommet til skade som følge af en andens fejl – typisk ved et trafikuheld, har du været udsat for en patientskade, eller er du kommet til skade som følge af et uheld på dit arbejde, så kan du have krav på erstatning.

den erstatning du får vil aldrig være mere end et plaster på såret. derfor er der absolut ingen grund til at du lader dig nøje med mindre end det du har ret til.

ved skader hvor der er en ansvarlig, herunder patientskadesager kan erstatningen omfatte:

udgifter til medicin, behandlinger og transport
Ødelagt tøj eller andre genstande
svie og smerte
tabt arbejdsfortjeneste
godtgørelse for varigt mén
tabt erhvervsevne
fremtidige helbredelsesudgifter – ved et kapitalbeløb
nødvendige bygningsforandringer i hjemmet
rimelige udgifter til advokat (dog ikke ved patientskader)
 
ved arbejdsskader kan erstatningen omfatte:

udgifter til medicin, behandlinger og transport
svie og smerte
tabt erhvervsevne
godtgørelse for varigt mén

hvad kan vi hjælpe med:
som modpart i en sag om personskadeerstatning vil du typisk have skadevolders forsikringsselskab. det betyder ikke, at nogen bevidst vil prøve at unddrage dig den erstatning du har krav på. men forsikringsselskabet er ikke ”dit”, og arbejder ikke for dig. der gør vi – blandt andet ved:

at sikre at din tabte arbejdsfortjeneste bliver regnet korrekt ud
at sørge for at din helbredssituation er belyst korrekt
at sikre at alle dine indtægter medtages når din erstatning for erhvervsevnetab skal opgøres
at formidle alle nødvendige oplysninger til arbejdsskadestyrelsen, der vurdere dit men og dit erhvervsevnetab, og sikre at sagen er forsvarligt belyst
at gennemgå speciallægeerklæringer sammen med dig – sikre at du forstår dem, og at speciallægen har forstået dig
at lade de speciallæger vi samarbejder med gå speciallægeerklæringerne igennem – hvis der er tvivl om indholdet
at gennemgå forsikringsselskabets forslag til afgørelse sammen med dig – vi vurderer sammen om forslaget er godt nok

i en del tilfælde er det nødvendigt at føre retssag ved domstolene – eller i det mindste at true med det – for at få modparten til at acceptere sit ansvar eller størrelsen af dit krav. disse sager fører vi naturligvis også for dig.

satser og takster for erstatning:
lovgivningen fastsætter takster for mange af de poster der kan kræves erstatning for. alligevel er det ikke sådan at beløbene blot kan slås op i en tabel. dels skal en del af beløbene reguleres efter udbetalingstidspunktet, dels er der en del erstatningsbeløb der er afhængige af forhold som for eksempel dine indtægter før uheldet, dine faktiske udgifter, dine udsigter til at skulle behandles fremover.

særlige situationer:
der er særlige regler for på en del områder. skader opstået under arbejdet, men forårsaget af en skadevolder er et typisk eksempel herpå. situationen er ikke usædvanlig, den opstår tit som følge af et trafikuheld i arbejdstiden, men til gengæld er juraen ganske kompliceret.

forum advokater repræsenterer ingen forsikringsselskaber. i modsætning til mange andre advokatfirmaer behandler vi kun sager for mennesker der er kommet til skade. du kan derfor føle dig helt sikker på, at vi kun har dine interesser for øje når vi behandler din sag.
6e2f98c3f593303896bf7f6e4701b260
er det groft uforsvarligt at køre på ét hjul ind i et kryds med 105 km/t? det har højesteret i dag afsagt dom om.
forumadvokater.dk
2020.10
a kom alvorligt til skade, da han i 2009 på sin motorcykel stødte sammen med en bil. ansvarsforsikringsselskabet for bilen gjorde gældende, at personskadeerstatningen til a skulle nedsættes med 1/3 som følge af as egen skyld.
 
a var kommet kørende med 105 km/t – på baghjulet – ind i et kryds, hvor han stødte sammen med en bil. bilens fører blev ikke fundet ansvarlig. 
 
erstatningen kan efter § 101, stk. 2, 2. pkt. nedsættes eller i særlige tilfælde bortfalde, hvis skadelidte eller afdøde ved grov uagtsomhed har medvirket til skaden. 
 
højesteret vurderede, at dette skal læses sådan, at ikke enhver form for grov uagtsomhed kan føre til nedsættelse af erstatningen, kun den meget grove uagtsomhed kan føre til dette.
 
er det så meget groft uforsvarligt at køre på ét hjul ind i et kryds med 105 km/t?
 
højesteret fastslog, at nedsættelse af personskadeerstatning i henhold til færdselslovens § 103, stk. 1, sammenholdt med § 101, stk. 2, 2. pkt., kun kan ske, hvis der er tale om meget grov uagtsomhed. det var ikke godtgjort, at a havde medvirket til skaden ved en sådan grad af uagtsomhed, at der burde ske nedsættelse af personskadeerstatningen.
 
sag 326/2011
a5d81fc0f5b7d80cd548ce87925d1cfb
venstresvingende bilist frifundet for ansvar
forumadvokater.dk
2020.10
en bilist kørte gennem en by med 80-100 km/t. han overhalede en forankørende bil, der overså den bagfra kommende bil og drejede til venstre ind på en p-plads. 

den bagfra kommende bilist havde en promille på over 1,20, og kolliderede voldsomt med den drejende bil. byretten pålagde den bag fra kommende bilist 2/3 af ansvaret og 1/3 til den anden bilist. landsretten gav den bagfra kommende bilist det fulde ansvar, fordi der var kørt med en hastighed på mindst 80 km/t i byzone, at den drejende bilist havde været synlig, at denne havde blinket af og at hastigheden betød, at den forankørende ikke havde nogen reel chance for at opdage den bagfra kommende, før venstresvinget. endelig henviste landsretten til promillen på 1,20. 

normalt vil den venstresvingende bilist få det fulde ansvar, men her var altså en række særlige grunde, som førte til et andet resultat.
vld af 10.06.2013
f5210d282cbcab94cdc1c2d6a807cd1a
dyr fest for 16-årig: betal 2.136.000 kr.
forumadvokater.dk
2020.10
groft uagtsomt at antænde udendørs pejs med brandbar væske – regres. 
der var sommerfest. en hjælpsom dreng på 16 år vil aldrig glemme den dag. han var meget beruset og meget hjælpsom. han ville hjælpe to piger med at tænde op i en udendørs pejs. 

der var gløder i pejsen. han tog benzindunken, der stod ved siden af pejsen, og hældte indholdet ud over gløderne. der gik nu ild i benzindunken der landede, så der sprøjtede benzin op af huset, hvorefter ilden fik fat i husets tag. huset blev totalskadet.
husets brandforsikrer betalte erstatning, men rejste krav mod drengen. 

lyngby ret frifandt ham, men Østre landsret dømte ham. landsretten fandt at det var almindelig kendt (også for en 16-årig dreng), at der var risiko for ildebrand, når der hældes brandbar væske ud over optændte gløder. landsretten afgjorde, at drengen havde udvist en adfærd, der indebar en så indlysende fare for skadens indtræden, at der var handlet groft uagtsomt, jf. eal § 19, stk. 2. 

der var ikke grundlag for nedsættelse efter eal § 24. han kan nu se frem til at skulle afdrage på en meget voldsom gæld på flere millioner kroner. 

Østre landsrets dom af 15/2/2013
e0114db495d08e2a993db95ff92c4153
kort om mediation og en god lØsning
forumadvokater.dk
2020.10
mediation er en metode til at hjælpe parterne i en konflikt til at finde en løsning, de begge kan acceptere som god, gennem en forhandling. forhandlingen styres af en neutral og særligt uddannet forhandlingsleder, en mediator.

formålet med en mediators medvirken som for handlingsleder er ganske enkelt at øge sandsynligheden væsentligt for, at parterne når en forhandlingsløsning. en mediator skal ikke fremkomme med forslag til løsning eller vurdere konflikten juridisk, men derimod sørge for, at forhandlingerne gennemføres på en konstruktiv måde, så parterne selv finder frem til en løsning på konflikten.

mediation har været brugt i usa, australien og flere europæiske lande gennem mange år og er blevet et populært alternativ både i erhvervskonflikter og til løsning af konflikter i privatlivet.
der er fem grundlæggende principper for mediation:

mediation er altid frivillig for parterne, der til enhver tid kan forlade forhandlingerne
mediation foregår i fortrolighed. dette gælder såvel for parterne som for mediator
mediator er neutral og kommer ikke med forslag til løsning på konflikten
mediator kommer ikke med nogen juridisk bedømmelse af konflikten
mediator leder og styrer forhandlingerne

hvilke konflikter kan løses ved mediation?

både konflikter, som kan indbringes for domstolene, og konflikter, der normalt ikke når så langt, er egnede til mediation, for eksempel:

forretningskonflikter som kontraktbrud og misligholdelse
konflikter i kompagniskaber om drift eller opløsning (for eksempel lægepraksis, revisor- eller advokatfællesskab)
konflikter på arbejdspladser mellem grupper/afdelinger eller enkeltpersoner
konflikter i forbindelse med arvesager, nabostridigheder og lignende
konflikter i forbindelse med opløsning af ægteskab

for enkelte konflikttyper gælder det, at det endelige resultat ikke kan nås ved selve forhandlingen. man kan for eksempel ikke blive skilt ved mediation. men man kan nå til enighed om, hvorvidt man vil skilles og om vilkårene. herefter kan man blive skilt ved bevilling.

hvor længe varer en mediation?

de fleste mediation-forhandlinger kan gennemføres på et enkelt eller et par møder. møderne varer normalt fra et par timer til en hel dag. mediation kan komme hurtigt i gang, og selv om der eventuelt skal flere møder til, kan mediation afsluttes inden for en tidshorisont på nogle uger eller højst et par måneder.

hvad koster mediation?

mediation koster 1.800 - 2.800 kr. pr. time inkl. moms, alt afhængig af, hvem der optræder som mediator.

det er normal praksis, at de involverede parter i konflikten deler udgifterne til mediator ligeligt. langt de fleste konflikter, der bringes til mediation, finder en løsning indenfor 3-8 timer.

hvornår er en løsning god?

en løsning er god:
· når begge parter oplever sig som vindere
· når begge parters interesser og behov er tilgodeset
· når der er flere omkostninger ved at bryde aftalen end ved at holde den
· når parterne fremover kan have en god indbyrdes relation

held og lykke – tager du ansvar for din konflikt, så er du mere end halvvejs for at løse den.

denne artikel er skrevet af advokat (h) allan ohms – du kan kontakte mig på ao@forumadvokater.dk eller +45 4638 03 21

allan ohms er uddannet mediator og fungerer som retsmægler under Østre landsret. forum advokater har flere uddannede mediatorer,
91846026d1ad3b540c0210f04227ad12
eksempel pÅ mediationsaftale
forumadvokater.dk
2020.10
1. principper

1.1. mediation er en uformel proces, hvor mediator på parternes initiativ bistår parterne med selv at bringe deres konflikt til afslutning ved aftale.

1.2. mediation er frivillig. en part og mediator er til enhver tid berettiget til at afslutte mediationen.

1.3. mediator er ikke parternes rådgiver og har ikke kompetence til at afgøre parternes konflikt.
2. neutralitet, upartiskhed og uafhængighed

2.1. mediator skal være neutral og upartisk.

2.2. mediator erklærer, at han er fuldstændig uafhængig af parterne, og at han ikke på noget tidspunkt har bistået eller på anden måde har haft forbindelse til nogen af parterne på en sådan måde, at der berettiget kan rejses tvivl om mediators fuldstændige uafhængighed.

3. fortrolighed

3.1. oplysninger, som fremkommer under mediationen, er fortrolige for alle deltagere. ingen må videregive fortrolige oplysninger, som ikke hidrører fra vedkommende selv, medmindre andet følger af lovgivningen. dette gælder også under en efterfølgende rets- eller voldgiftssag.

3.2. en part kan dog anvende oplysninger modtaget under mediationen til at begrunde en anmodning til retten om at pålægge modparten eller tredjemand at udlevere dokumenter, jf. retsplejelovens kapitel 28.

3.3. der tages ikke referat af mediationen.
4. mediationens forløb

4.1. mediationen indledes med, at parterne og mediator underskriver denne aftale.

4.2. mediator planlægger mediationens forløb i samråd med parterne.

4.3. mediator leder mediationen.

4.4. parterne skal møde personligt. den eller de, der møder for en juridisk person, skal umiddelbart have kompetence til at afslutte parternes konflikt.

4.5. parternes eventuelle advokater kan deltage i møder, hvori deres klienter deltager, medmindre andet aftales.

4.6. andre end parterne, deres advokater og mediator kan kun være tilstede under mediationen i det omfang, parterne og mediator er enige herom.

4.7. mediator søger klarlagt, hvori parternes konflikt består, hvilke interesser og behov parterne har, og assisterer parterne i selv at fremkomme med forslag til løsning af deres konflikt.

4.8. mediator kan afholde møder med parterne samlet eller hver for sig. når der afholdes møder med parterne hver for sig, aftales hvilke oplysninger mediator kan viderebringe til den anden part.

4.9. parterne er bekendt med, at mediator ikke er forpligtet til at give udtryk for styrker eller svagheder i parternes faktiske eller retlige argumentation eller til at gribe ind, hvis parterne måtte finde en løsning på deres konflikt, der afviger fra det udfald, som sandsynligvis ville blive resultatet af en dom eller voldgiftskendelse.

4.10. mediationen afsluttes ved, at parterne løser deres konflikt ved aftale eller ved, at en part eller mediator ønsker at afslutte mediationen.
5. mediators honorar

5.1. hver part betaler halvdelen af mediators honorar og udgifter i anledning af mediationen.

5.2. sikkerhed for mediators honorar og udgifter stilles af parterne hver med halvdelen af det krævede beløb. sikkerhedens størrelse kan ikke tages som udtryk for størrelsen af de endelige omkostninger ved mediationen.

5.3. hver part bærer egne omkostninger ved mediationen.

5.4. hver part bærer omkostningerne til tredjemænd rekvireret af den pågældende part. mediator dækker ikke og hæfter ikke for sådanne tredjemands deltagelse i mediationen.

denne artikel er skrevet af advokat (h) allan ohms – du kan kontakte mig på ao@forumadvokater.dk eller +45 4638 03 21

allan ohms er uddannet mediator og fungerer som retsmægler under Østre landsret. forum advokater har flere uddannede mediatorer, se faktaboks.
accdf5569cc6eafe67a6ee93a5a8ae2a
synspunkt: bladet fra munden - de, der har erfaring og viden skal stille den til rådighed.
forumadvokater.dk
2020.10
kommunalvalget er en udmærket anledning for erhvervslivet til at tage medansvar.

erhvervslivet skal blande sig i politik

vi stÅr foran et kommunalvalg, hvor vi skal vælge de byrådsmedlemmer, der skal føre os ind i det ny danmark. her bør erhvervslivet blande sig og det på en mere direkte måde end det har været sædvanligt.

politik og erhverv lever hver sit liv ? måske mest på sjælland og lidt mindre adskilt jo længere mod vest vi kommer ? der er kryds, men ofte er de karakteriseret ved at ansvaret lægges lidt væk, så ingen kommer i for direkte berøring med den farlige politik. vælgerforeningerne har historisk haft en vigtig rolle, men i dag findes der ikke samme vitalitet her som før. udviklingen kan skyldes at der er blevet talt for meget politik og for lidt erhverv og det er ganske vist, at mange erhvervsfolk ikke har lyst til at placere indflydelsen i et bestemt ressort som f.eks. et bestemt politisk parti. nogle løser dette ved at støtte flere partier og senest har vi set hk tale om at udvide tilskudspaletten til venstre og konservative. i erhvervslivet har vi så erhvervsforeninger og interesseorganisationer ? fra de landsækkende til de lokale og de mere eller mindre lukkede mødefora som rotary, vl-grupper, hvor politik ikke er i front.

mange betragter erhvervslivet som noget, der af sig selv kører i baggrunden som en uudtømmelig kilde til samfundets underhold. det kan så enten være samfundets eller erhvervslivets skyld, men det er hverken heldigt eller rigtigt. kan erhvervslivets kompetencer nyttiggøres til gavn for samfundet ? ja da - og vi kan med fordel bruge kommunalvalget som afsæt. vi forstår i erhvervslivet betydningen af at en virksomhed har en dygtig ledelse og det er klart, at erfaringerne kan oversættes til ledelse af en kommune. hvem leder den bedst ? hvordan sikres kontinuiteten ? hvordan brydes kontinuiteten og hvordan fastlægges en brugbar vision, mission og strategi for en by ? jeg har kun mødt erhvervsfolk, der har en formfuldendt og helstøbt mening herom, men jeg har ikke mødt mange erhvervsfolk, der vil lægge de skarpe meninger frem i lyset. af hensyn til virksomheden, siges det. eller på grund af traditionen spørger jeg ? ville det være rigtigt om erhvervsledere tog bladet fra munden og deltog i debatten om fremtidens ledelse af den kommune virksomheden og dens medarbejdere er en del af ? eller skal den debat alene overlades til privatpersoner ? 

det vil vÆre klogt og givende om erhvervslivet bød mere ind i den lokale debat og tog på sig at videregive egne erfaringer og oplevelser som en direkte del af det lokale samfundsliv. derved vises flaget, der tages et medansvar og der bidrages. erhvervslivet vil blive en mere håndgribelig del at livet og ikke en skjult selvfølgelighed. min påstand er, at det er for let at slå korsets tegn og så melde hus forbi i et så vigtigt anliggende som valget af ledelsen for en ?virksomhed? med mange tusinde ?ansatte?. den der ikke vælger, vælger jo alligevel.

lad os rundt omkring i de nye storkommuner sætte os sammen for at vurdere, hvad der er bedst for det lokalsamfund vi virker i. det skal ikke ske med krav om at vi har patent på sandheden, men med respekt for det samfund vores virksomheder er en del af. fremtiden kommer ikke af sig selv ? den bestemmes af mennesker. jeg foreslår, at vi som erhvervsfolk tydeligere deltager i at definere fremtiden for vores lokalsamfund. det kan fint foregå som partiuafhængige tiltag, hvor afsenderen skal være et engageret og bevidst (og ikke berøringsangst) erhvervsliv, der klart demonstrerer evne og vilje til at tage medansvar. med de muligheder og de risici det koster at træde i karakter. alting koster ? også ingenting. lad os vælge alting frem for ingenting. send mig gerne mail om dine erfaringer på området: ao@forumadvokater.dk.